**Ministru kabineta noteikumu projekta „Grozījumi Ministru kabineta 2005. gada 22. novembra noteikumos Nr. 895 „Jūrnieku sertificēšanas noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2005. gada 22. novembra noteikumos Nr. 895 „Jūrnieku sertificēšanas noteikumi”” (turpmāk – noteikumu projekts) izstrādes mērķis ir Eiropas Savienības normatīvo aktu pārņemšana un ieviešana nacionālajos tiesību aktos, kā arī praksē konstatēto problēmu novēršana.Tiesību akta projekts stāsies spēkā atbilstoši Oficiālo publikāciju un tiesiskās informācijas likuma 7. panta otrajai daļai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Parlamenta un Padomes 2019. gada 20. jūnija Direktīva 2019/1159, ar ko groza Direktīvu 2008/106/EK par jūrnieku minimālo sagatavotības līmeni un atceļ Direktīvu 2005/45/EK par dalībvalstu izsniegto jūrnieku sertifikātu savstarpēju atzīšanu (turpmāk – Direktīva 2019/1159). Eiropas Parlamenta un Padomes 2017. gada 12. decembra Direktīva 2017/2397 par profesionālās kvalifikācijas atzīšanu kuģošanā pa iekšzemes ūdensceļiem un ar ko atceļ Padomes Direktīvu 91/672/EEK un 96/50/EK (turpmāk – Direktīva 2017/2397).Jūrlietu pārvaldes un jūras drošības likuma 26. panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Prasības jūrnieku sertificēšanai nosaka Ministru kabineta 2005. gada 22. novembra noteikumi Nr. 895 „Jūrnieku sertificēšanas noteikumi” (turpmāk – Sertificēšanas noteikumi), ar kuriem ir ieviesta Starptautiskās Jūrniecības organizācijas (IMO) 1978. gada Starptautiskā konvencija par jūrnieku sagatavošanu un diplomēšanu, kā arī sardzes pildīšanu (turpmāk – *STCW* konvencija) un tās Kodekss. Jūrnieku sagatavošanu un sertificēšanu starptautiskā līmenī reglamentē *STCW* konvencija. 2015. gadā tika pieņemti *STCW* konvencijas grozījumi par tādu jūrnieku sagatavošanas un kvalifikācijas prasībām, kuri strādā uz kuģiem, kuros kā degvielu izmanto gāzi vai citas degvielas ar zemu uzliesmošanas temperatūru. 2016. gadā *STCW* konvencijā tika pieņemti grozījumi par obligātajām prasībām personālam uz kuģiem polārajos ūdeņos. Ar Eiropas Parlamenta un Padomes 2008. gada 19. novembra Direktīvu 2008/106/EK par jūrnieku minimālo sagatavotības līmeni (turpmāk – Direktīva 2008/106/EK) *STCW* konvencija ir iekļauta Eiropas Savienības tiesību aktos. Ar Direktīvu 2019/1159 tika grozīta Direktīva 2008/106/EK un atcelta Direktīva 2005/45/EK par dalībvalstu izsniegto jūrnieku sertifikātu savstarpēju atzīšanu, ņemot vērā jaunākos *STCW* konvencijas grozījumus. Ar 2018. gada 23. novembra grozījumiem Sertificēšanas noteikumos tika ieviesti *STCW* konvencijas pēdējie grozījumi, rezultātā lielākā daļa Direktīvas 2019/1159 noteikumu jau ir ieviesti Latvijas nacionālajos tiesību aktos.Pamatojoties uz Direktīvas 2017/2397 39. panta 3. punktu, Latvijas nacionālajos tiesību aktos ir ieviešams Direktīvas 2017/2397 10. pants attiecībā uz kvalifikācijas sertifikātu un darba uzskaites grāmatiņu atzīšanu, 15. pants par dalībvalstu sadarbību, kā arī 38. pants attiecībā uz derīgu sertifikātu atzīšanu. Direktīvas 2017/2397 prasības tiek ieviestas minimālā apjomā, jo Latvijas iekšzemes ūdensceļi nav saistīti ar citas dalībvalsts kuģojamo ūdensceļu tīklu. Direktīva 2017/2397 nosaka, ka jūrnieki ar kvalifikācijas sertifikātiem, kas izsniegti saskaņā ar Direktīvas 2017/2397 nosacījumiem un atbilst noteiktiem minimālajiem standartiem, drīkst veikt profesionālo darbību visos Eiropas Savienības iekšzemes ūdeņos.**Galvenās izmaiņas:**1) Ar noteikumu projektu tiek noteikts, ka iekšējo ūdeņu kuģu personāls, kam kvalifikācijas sertifikāts izsniegts atbilstoši Direktīvas 2017/2397 prasībām, ir tiesīgs strādāt iekšējos ūdeņos uz Latvijas Republikas karoga kuģiem.VSIA “Latvijas Jūras administrācija” Jūrnieku reģistrs (turpmāk – Latvijas Jūrnieku reģistrs) pārbauda ārvalstīs atbilstoši Direktīvas 2017/2397 prasībām izsniegtu iekšējo ūdeņu kuģu personāla kompetences sertifikātu autentiskumu un izsniedz kompetences sertifikāta atzīšanas apstiprinājumu iekšējo ūdeņu kuģu kapteiņiem un virsniekiem.Ja uz Direktīvas 2017/2397 pamata izsniegts kvalifikācijas sertifikāts neatbilst Direktīvas 2017/2397 nosacījumiem, Latvijas Jūrnieku reģistrs pieprasa izdevējiestādei apturēt kvalifikācijas sertifikātu un par to informē Satiksmes ministriju, Satiksmes ministrija informē Eiropas Komisiju.2) Precizēta Eiropas Savienības dalībvalstī un trešajā valstī izsniegta kvalifikācijas sertifikāta atzīšana. Latvijas Jūrnieku reģistrs atzīst prasmju sertifikātu, kas izsniegts saskaņā ar *STCW* konvencijas V/1-1 un V/1-2 noteikumu. 3) Pamatojoties uz Direktīvas 2019/1159 nosacījumiem, noteikumu projektā ir ietverts, ka statistikas un politikas veidošanas nolūkiem Satiksmes ministrija nosūta Eiropas Komisijai informāciju par kompetences sertifikātu un prasmju sertifikātu atzīšanas apstiprinājumu skaitu, kas izsniegti vienpusējas atzīšanas gadījumā. Papildus ir ietverts pienākums Latvijas Jūrnieku reģistram ziņot Eiropas Komisijai informāciju, kas noteikta *STCW* kodeksa A-I/2 standarta 9. punktā, par kvalifikācijas sertifikātiem, kas izsniegti atbilstoši *STCW* konvencijas II, III un VII nodaļas prasībām, un ārvalsts kvalifikācijas sertifikātu atzīšanas apstiprinājumiem, kas iesniegti atbilstoši *STCW* konvencijas I/10 noteikuma prasībām. 4) Bocmaņa vai sūkņu mašīnista kvalifikācijas iegūšanai turpmāk būs nepieciešams saņemt ne tikai kuģa kapteiņa pozitīvu vērtējumu, bet arī kuģa kapteiņa rekomendāciju kvalifikācijas saņemšanai. Līdz šim kuģa kapteinis vērtēja pretendenta attieksmi un darbspējas kopumā, taču ar noteikumu projektu paredzēts, ka kuģa kapteinim papildus būs jāvērtē pretendenta attieksme, prasmes un darbspējas attiecīgās kvalifikācijas saņemšanai.5) Šobrīd esošais regulējums nosaka, ka stjuarta kvalifikācijas pretendentam ir jāapgūst Satiksmes ministrijas sertificēta mācību kursu programma par higiēnas prasībām uz kuģa. Noteikumu projekts pieļauj izņēmuma gadījumu – iepriekš minētā mācību kursu programma nebūs obligāta pretendentam, kurš mācību ietvaros apgūst kuģa pavāra profesionālās kvalifikācijas prasībām atbilstošu izglītības programmu, kas iekļauj apmācību par higiēnas prasībām.6) Jūrniecības profesionālās izglītības iestādēm turpmāk tiek uzlikts pienākums izvērtēt pretendenta darbnīcu prakses vietas un īstenošanas laika atbilstību un izsniegt pretendentam dokumentāru apliecinājumu – izziņu, par darbnīcu prakses īstenošanas ilgumu dienās.7) Ar noteikumu projektu tiek precizēts, ka tankkuģu prasmju sertifikāta atkārtotai saņemšanai pretendents kompetences uzturēšanas nepārtrauktību varēs apliecināt, ja pēdējo piecu gadu laikā pretendents vismaz trīs mēnešus būs strādājis uz attiecīga tipa tankkuģiem jūrā un pildījis esošajam tankkuģu prasmju sertifikātam atbilstošus pienākumus. 8) Noteikumu projekts nosaka, ka Latvijas Jūrnieku reģistra izsniegts derīgs kvalifikācijas sertifikāts zvejas kuģa personālam apliecina, ka ir izpildītas nepieciešamās kompetences prasības drošības jomā. Darbam jūrā jūrniekam nav nepieciešams papildu apliecinājums par mācību kursa “Zvejas kuģa personāla pamatkurss drošībā” apguvi.9) Ar noteikumu projektu tiek precizēts, ka izglītības iestādes vai mācību centra dokumentārs apliecinājums par 1) tankkuģu pamatkursa vai paplašinātā kursa; 2) *IGF* pamatkursa vai paplašinātā kursa; 3) pamatapmācības vai paplašinātās apmācības kursa darbam uz kuģiem polārajos ūdeņos sekmīgu apguvi nav derīgs darbam uz kuģiem jūrā.10) Noteikumu projekts nosaka, ka Latvijas Jūrnieku reģistrs ir tiesīgs neatzīt, kā arī anulēt datu bāzes ierakstus par jūras cenzu, kas iegūts prettiesiskas rīcības rezultātā, tostarp, ja kvalifikācijas sertifikāts satur viltojuma pazīmes, labojumus vai nesankcionētus ierakstus vai, ja tas ir iegūts, strādājot ar nederīgu kvalifikācijas sertifikātu vai ar kvalifikācijas sertifikātu, kura darbība ir bijusi apturēta.11) Ar noteikumu projektu papildināti Sertificēšanas noteikumu punkti par kvalifikāciju sertifikātu derīguma termiņa aprēķināšanas kārtību. Ietverti papildus citi grozījumi, lai pilnveidotu, uzlabotu un nostiprinātu praksē esošo jūrnieku sertificēšanas kārtību, kā arī novērstu praksē konstatētās problēmas normatīvā regulējuma līmenī. Tiek precizētas Sertificēšanas noteikumos esošās atsauces uz *STCW* konvencijas atbilstošo punktu, ieviesti vienoti termini, kā arī veikti precizējumi, ņemot vērā šobrīd pastāvošo situāciju jūrniecības nozarē. Noteikumu projektā ir precizēts VSIA “Latvijas Jūras administrācija” nosaukums, ņemot vērā LR Uzņēmumu reģistra lēmumu par “Latvijas Jūras administrācijas” tiesiskās formas un nosaukuma maiņu uz valsts sabiedrība ar ierobežotu atbildību. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VSIA “Latvijas Jūras administrācija”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz trīs jūrniecības izglītības iestādēm un jūrniekiem. Latvijā šobrīd ir aptuveni 12 125 sertificēto jūrnieku. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Noteikumu projekta tiesiskais regulējums neietekmē administratīvās izmaksas. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
|   **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2019. gada 20. jūnija Direktīva 2019/1159, ar ko groza Direktīvu 2008/106/EK par jūrnieku minimālo sagatavotības līmeni nosaka, ka dalībvalstis līdz 2021. gada 2. augustam pieņem un publicē normatīvos aktus, kas nepieciešami, lai izpildītu Direktīvas prasības.Eiropas Parlamenta un Padomes 2017. gada 12. decembra Direktīvas (ES) 2017/2397 par profesionālās kvalifikācijas atzīšanu kuģošanā pa iekšzemes ūdensceļiem un ar ko atceļ Padomes Direktīvas 91/672/EKK un 96/50/EK nosaka, ka dalībvalstis līdz 2022. gada 17. janvārim pieņem un publicē normatīvos aktus, kas nepieciešami, lai izpildītu Direktīvas prasības. |
| 2. | Citas starptautiskās saistības | Projekts šo jomu neskar.  |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes Direktīva (ES) 2017/2397 (2017. gada 12. decembris) par profesionālās kvalifikācijas atzīšanu kuģošanā pa iekšzemes ūdensceļiem un ar ko atceļ Padomes Direktīvas 91/672/EEK un 96/50/EK [Publicēta Eiropas Savienības Oficiālajā Vēstnesī L 345, 27.12.2017.];Eiropas Parlamenta un Padomes Direktīvu 2019/1159 (2019. gada 20. jūnijs), ar ko groza Direktīvu 2008/106/EK par jūrnieku minimālo sagatavotības līmeni un atceļ Direktīvu 2005/45/EK par dalībvalstu izsniegto jūrnieku sertifikātu savstarpēju atzīšanu [Publicēta Eiropas Savienības Oficiālajā Vēstnesī L 188, 12.07.2019.]. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2017/2397 10. pants | Projekta 54. un 59. punkts | Pārņemta pilnībā | Neparedz stingrākas prasības |
| Direktīvas 2017/2397 15. pants | Projekta 60. punkts | Pārņemts daļēji | Attiecas uz dalībvalstu pienākumu paziņot Eiropas Komisijai attiecīgo informāciju |
| Direktīvas 2017/2397 38. pants | Projekta 54. un 59. punkts | Pārņemta pilnībā | Neparedz stingrākas prasības |
| Direktīvas 2019/11591. panta 44. punkts | Sertificēšanas noteikumu 2.61punkts | Pārņemta pilnībā | Neparedz stingrākas prasības |
| Direktīvas 2019/11591. panta 45. punkts | Sertificēšanas noteikumu 2.62punkts | Pārņemta pilnībā | Neparedz stingrākas prasības |
| Direktīvas 2019/11591. panta 46. punkts | Sertificēšanas noteikumu 2.63punkts | Pārņemta pilnībā | Neparedz stingrākas prasības |
| Direktīvas 2019/11595.a pants | Projekta 11. punkts | Pārņemta pilnībā | Attiecas uz dalībvalstu pienākumu paziņot Eiropas Komisijai attiecīgo informāciju |
| Direktīvas 2019/11595.b panta 1. punkts | Sertificēšanas noteikumu 117., 118. punkts | Pārņemta pilnībā | Neparedz stingrākas prasības |
| Direktīvas 2019/11595.b panta 2. punkts | Sertificēšanas noteikumu 16. nodaļa, 117. punkts, 118. punkts | Pārņemta pilnībā | Neparedz stingrākas prasības |
| Direktīvas 2019/11595.b panta 3. punkts | Sertificēšanas noteikumu 15. punkts | Pārņemta pilnībā | Neparedz stingrākas prasības |
| Direktīvas 2019/11595.b panta 4. punkts | Sertificēšanas noteikumu 223. punkts | Pārņemta pilnībā | Neparedz stingrākas prasības |
| Direktīvas 2019/11595.b panta 5. punkts | Sertificēšanas noteikumu 70., 71. punkts | Pārņemta pilnībā | Neparedz stingrākas prasības |
| Direktīvas 2019/11595.b panta 6. punkts | Sertificēšanas noteikumu 113. punkts | Pārņemta pilnībā | Neparedz stingrākas prasības |
| Direktīvas 2019/11595.b panta 7. punkts | Sertificēšanas noteikumu 117., 118. punkts | Pārņemta pilnībā | Neparedz stingrākas prasības |
| Direktīvas 2019/115912. panta 1. punkts | Sertificēšanas noteikumu 33., 76., 82.2, 84., 105. punkts un 98.1,., 107.1, 114.5, 153.1. apakšpunkts | Pārņemta pilnībā | Neparedz stingrākas prasības |
| Direktīvas 2019/115912. panta 2b punkts | Sertificēšanas noteikumu 86.16 punkts | Pārņemta pilnībā | Neparedz stingrākas prasības |
| Direktīvas 2019/115912. panta 3. punkts | Sertificēšanas noteikumu 76., punkts un 97.3 3., 97.3 4. apakšpunkts | Pārņemta pilnībā | Neparedz stingrākas prasības |
| Direktīvas 2019/115912. panta 3a punkts | Sertificēšanas noteikumu 86.2 punkts | Pārņemta pilnībā | Neparedz stingrākas prasības |
| Direktīvas 2019/115919. panta 2. punkts | Sertificēšanas noteikumu 120. punkts | Pārņemta pilnībā | Attiecas uz dalībvalstu pienākumu paziņot Eiropas Komisijai attiecīgo informāciju |
| Direktīvas 2019/115919. panta 3. punkts | Projekta 48. punkts | Pārņemta pilnībā | Attiecas uz dalībvalstu pienākumu paziņot Eiropas Komisijai attiecīgo informāciju |
| Direktīvas 2019/115925. a panta 1. punkts | Projekta 11. punkts | Pārņemta pilnībā | Attiecas uz dalībvalstu pienākumu paziņot Eiropas Komisijai attiecīgo informāciju |
| Direktīvas 2019/11591. pielikuma V/2 noteikumu 1. punkts | Sertificēšanas noteikumu 12.2 apakšnodaļa | Pārņemta pilnībā | Neparedz stingrākas prasības |
| Direktīvas 2019/11591. pielikuma V/2 noteikumu 3. punkts | Sertificēšanas noteikumu 85. punkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/2 noteikumu 4.  punkts | Sertificēšanas noteikumu 86. punkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/2 noteikumu 6.  punkts | Sertificēšanas noteikumu 85.2. apakšpunkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/2 noteikumu 7. punkts | Sertificēšanas noteikumu 85.1. apakšpunkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/2 noteikumu 8. punkts | Sertificēšanas noteikumu 85.4. apakšpunkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/2 noteikumu 9. punkts | Sertificēšanas noteikumu 85.3. apakšpunkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/2 noteikumu 10.  punkts | Sertificēšanas noteikumu 86. punkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/3 noteikumu 1. punkts | Sertificēšanas noteikumu 86.2, 86.4punkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/3 noteikumu 4.  punkts | Sertificēšanas noteikumu 86.11. apakšpunkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/3 noteikumu 5.  punkts | Sertificēšanas noteikumu 86.11. apakšpunkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/3 noteikumu 6.  punkts | Sertificēšanas noteikumu 86.1 2. apakšpunkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/3 noteikumu 7.  punkts | Sertificēšanas noteikumu 86.4punkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/3 noteikumu 8.1.  punkts | Sertificēšanas noteikumu 86.33. apakšpunkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/3 noteikumu 8.2.  punkts | Sertificēšanas noteikumu 86.32. apakšpunkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/3 noteikumu 9.  punkts | Sertificēšanas noteikumu 86.1 2. apakšpunkts, 86.5punkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/3 noteikumu 9.1.  punkts | Sertificēšanas noteikumu 86.1 2. apakšpunkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/3 noteikumu 9.2.  punkts | Sertificēšanas noteikumu 86.3 2. apakšpunkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/3 noteikumu 9.3.  punkts | Sertificēšanas noteikumu 86.53. apakšpunkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/3 noteikumu 10.  punkts | Sertificēšanas noteikumu 86.6, 86.9punkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/3 noteikumu 11.  punkts | Sertificēšanas noteikumu 86.7, 86.8 punkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/4 noteikumu 1.  punkts | Sertificēšanas noteikumu 86.11punkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/4 noteikumu 2.  punkts | Sertificēšanas noteikumu 86.10unkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/4 noteikumu 3.  punkts | Sertificēšanas noteikumu 86.13punkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/4 noteikumu 4. punkts | Sertificēšanas noteikumu 86.12punkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/4 noteikumu 4.1.  punkts | Sertificēšanas noteikumu 86.121. apakšpunkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/4 noteikumu 4.2.  punkts | Sertificēšanas noteikumu 86.12 2. apakšpunkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/4 noteikumu 4.3.  punkts | Sertificēšanas noteikumu 86.123. apakšpunkts | Pārņemta pilnībā | Neparedz stingrākas prasības |
| Direktīvas 2019/11591. pielikuma V/4 noteikumu 4.5.  punkts | Sertificēšanas noteikumu 86.15punkts | Pārņemta pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 „Sabiedrības līdzdalības kārtība attīstības plānošanas procesā” par projekta izstrādi tika informēti sabiedrības pārstāvji, ievietojot Paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē 2021. gada janvārī. |
| 2. | Sabiedrības līdzdalība projekta izstrādē | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 3. | Sabiedrības līdzdalības rezultāti | Tiks papildināts. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās VSIA „Latvijas Jūras administrācija” Jūrnieku reģistrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros.Saistībā ar projekta izpildi iesaistīto institūciju funkcijas netiek paplašinātas vai sašaurinātas. |
| 3. | Cita informācija | Nav. |

Satiksmes ministrs T. Linkaits

Vīza:

valsts sekretāre I. Stepanova